paragraph_text: Otac joj je Hrvat iz Kaštel-Lukšića, a mati Njemica iz Vukovara. Otac je 1970-ih odselio u Njemačku. Mirjam Novak postala je poznata kao finalistica emisije Najbolji posao na svijetu, koji je bio čuvanje plaža na australskom otoku Hamiltonu. U Berlinu je završila studij povijesti i engleskog na sveučilištu Humbolt u Berlinu, a u Los Angelesu završila je studij glume. Glumila je u SAD i Njemačkoj u kazalištu i na filmu. Glumom se bavi od 2000. godine.